9.22 REGOLAMENTI DWAR IL-METODU TA’ NOTIFIKA TAL-ATTI ĠUDIZZJARJI L-AVVIŻ LEGALI 335 tal-2014, kif emendat bl-Avviż Legali 187 tal-2015. L-AVVIŻ LEGALI 335 tal-2014, kif emendat bl-Avviż Legali 187 tal-2015. 1. It-titolu ta’ dawn ir-regolament huwa r-Regolamenti dwar il-Metodu ta’ Notifika tal-Atti Ġudizzjarji. Tifsir. 2. F’dawn ir-regolamenti, sakemm ir-rabta tal-kliem ma teħtieġx xort’oħra- " l-aħħar indirizz reġistrat " tfisser: (a) fir-rigward ta’ persuna li tidher fl-aħħar Reġistru Elettorali maħruġ, l-indirizz li jidher għal dik il-persuna, u fir-rigward ta’ persuni li ma jidhrux fl-aħħar Reġistru Elettorali maħruġ, l-indirizz li jidher għal dawk il-persuni fl-aħħar Reġistru Elettorali fejn ikun jidher isem dik il-persuna; (b) fir-rigward ta’ korp magħqud li għandu personalità ġuridika distinta: (i) l-indirizz tal-uffiċċju reġistrat li jidher fir-reġistrazzjoni ta’ dak il-korp magħqud ma’ kull korp statali jew awtorità f’Malta li miegħu hu obbligat, skont xi liġi, li jkun reġistrat sabiex ikun jista’ jiffunzjona; jew (ii) jekk m’hemm l-ebda obbligu ta’ reġistrazzjoni, l-indirizz tal-uffiċċju prinċipali mogħti fir-reġistrazzjoni volontarja minn dan il-korp magħqud ma’ xi korpstatali jew awtorità; "att ġudizzjarju " tfisser kull att jew ordni magħmul bil-miktub mill-Qorti tal-Maġistrati, il-Pulizija Eżekuttiva jew awtorità kompetenti oħra fi proċeduri skont id-dispożizzjonijiet ta’ dawn ir-regolamenti u jinkludi t-taħrika tal-persuna akkużata, taħrika ta’ xhud u affidavit kif ukoll kull dokument li għandu jiġi sottomess bħala evidenza fl-istess proċeduri; "dar " tinkludi kull post fejn xi persuna, fiż-żmien tan-notifika tat-taħrika, tgħix, ukoll jekk temporanjament, jew l-aħħar indirizz partikolari reġistrat jew indirizz postali ta’ dik il-persuna; "gwardjan lokali " tfisser kull persuna debitament liċenzjata skont l-artikolu 14 tal-Att dwar Gwardjani Privati u Lokali; Kap. 389. Kap. 389. " indirizz postali " tfisser: (i) fir-rigward ta’ persuna fiżika, l-indirizz fejn il-persuna normalment tirċievi l-posta tagħha, jew f’post ieħor li jista’ jkun indikat mill-persuna lill-uffiċjali tal-Uffiċċju tal-Posta, u (ii) fir-rigward ta’ korp magħqud li għandu personalità ġuridika distinta, l-aħħar indirizz reġistrat; " notifika " tfisser kull notifika kemm jekk is-servizz tan-notifika humogħti fuq bażi permanenti kil ukoll jekk humogħti fuq bażi temporanja; "post tan-negozju " tfisser l-indirizz tan-negozju minn fejn in-negozju prinċipali huwa mmexxi, u dan jinkludi iżda mhux limitat għal, l-indirizz jew l-indirizzi minn fejn l-amministrazzjoni u, jew il-ġestjoni, u, jew l-immanniġġar ewlieni tan-negozju huma mmexxija; "post tax-xogħol " tfisser kull post fejn il-persuna taħdem, kemm bħala min jħaddem, impjegat jew fornitur ta’ servizzi, kemm full-time jew part-time, kemm bi ħlas kif ukoll bażi volontarja; "Qorti tal-Maġistrati " tfisser il-Qorti tal-Maġistrati (Malta) jew il-Qorti tal-Maġistrati (Għawdex), skont il-każ, bħala qortita ġudikatura kriminali skont l-artikolu 370(1) tal-Kodiċi Kriminali; Kap.9. Kap. 9. "stqarrija " tfisser id-dikjarazzjoni magħmula mill-uffiċjal inkarigat bin-notifika ta’ atti ġudizzjajri, liema dikjarazzjoni għandha titniżżel fuq iċ-ċertifikat tan-notifika mill-uffiċjal inkarigat bin-notifika, liema ċertifikat għandu jimtela’ fil-formola preskritta fl-Iskeda 2; " taħrika ta’ xhud " tfisser taħrika li biha persuna hija msejħa sabiex tagħti xhieda quddiem Qorti tal-Maġistrati, u din it-taħrika ta’ xhud għandu jkun fiha ordni biex il-persuna tidher f’dak il-post u fil-ħin stipulat sabiex tagħti xhieda quddiem il-Qorti tal-Maġistrati; " uffiċjal " tfisser uffiċjali tal-Pulizija, uffiċjali tal-Uffiċċju tal-Posta, gwardjani lokali u kull korp jew persuna oħra inkarigata bin-notifika tal-atti ġudizzjarji bis-saħħa ta’ dawn ir-regolament jew ta’ xi regolamenti oħra magħmula taħt id-dispożizzjonijiet tal-Kodiċi Kriminali, jew kull liġi oħra; " uffiċjali tal-Uffiċċju tal-Posta " tfisser uffiċjali tal-posta debitament impjegati fin-negozju tal-Uffiċċju tal-Posta. 3. Applikabilità. Dawn ir-regolamenti għandhom japplikaw għal proċeduri quddiem il-Qorti tal-Maġistrati kif indikat fl-Iskeda 1. 4. (1) In-notifika ta’ taħrika għandha ssir bil-kunsinna tat-taħrika: (a) f’kull post f’Malta jew f’Għawdex personalment lill-persuna li lilha t-taħrika għandha tiġi notifikata; jew (b) billi titħalla f l-indirizz postal jew fl-aħħar indirizz reġistrat ta’ dik il-persuna; jew (ċ) billi dik it-taħrika titħalla f il-post tan-negozju jew fil-post tax-xogħol ta’ dik il-persuna: Iżda n-notifika skont il-paragrafu (b) għandha tkun valida biss jekk it-taħrika titħalla ma’ xi membru tal-familja tagħha jew fid-dar, jew ma’ persuna li tagħti, lill-persuna mħarrka, servizz f’dik id-dar: Iżda wkoll in-notifika skont il-paragrafu (ċ) għandha tkun valida biss jekk it-taħrika titħalla ma’ persuna fis-servizz jew fl-impjieg tagħha, jew persuna awtorizzata li tirċievi l-posta f’isimha: Iżda wkoll l-ebda taħrika ma għandha titħalla ma’ persuni taħt l-età ta’ erba tax-il sena, jew ma’ xi persuna li, għal raġunijiet ta’ mard tal-moħħ, ma tistax tixhed rigward dik in-notifika, u dik il-persuna għandha tiġi preżunta li tkun kapaċi tagħti xiehda sakemm ma jiġix ippruvat il-kuntrarju. (2) L-ebda oġġezzjoni ma tista’ titressaq fuq il-bażi ta’ irregolarità tan-notifika għal xi waħda mir-raġunijiet imsemmija fil-provisos ta’ hawn qabel, jekk jirriżulta li n-notifika fil-fatt tkun waslet għand il-persuna li kellha tirċeviha jew jekk il-persuna tidher quddiem il-Qorti. 5. Fil-każ ta’ korp li għandu personalità ġuridika distinta, in-notifika lil dan il-korp għandha ssir billi t-taħrika titħalla: (a) fil-post tan-negozju tiegħu, jew fl-indirizz postali jew fl-aħħar indirizz reġistrat ma’ xi waħda mill-persuni li għandhom ir-rappreżentanza legali jew ġudizzjarja tal-korp, jew ma’ xi segretarju tal-kumpannija, jew ma’ xi persuna oħra awtorizzata bil-miktub minn dak il-korp li jirċievi taħrika bħal din, jew ma’ xi persuna fis-servizz jew fl-impjieg ta’ dak il-korp; jew (b) ma’ xi waħda mill-persuni li għandha r-rappreżentanza legali jew ġuridika tiegħu, jew ma’ xi segretarju tal-kumpannija, jew ma’ xi persuna oħra awtorizzata bil-miktub minn dak il-korp sabiex tirċievi dawn it-taħrikiet skont il-mod previst fir-regolament 4. 6. Persuni abbord bastimenti, eċċ. Kap. 12. Fil-każ ta’ persuni abbord vapuri, bastimenti oħra jew inġenji tal-ajru, jew membri tal-ekwipaġġ li m’għandhom l-ebda post ta’ residenza f’Malta, in-notifika tista’ ssir bil-kunsinna tat-taħrika lill-kaptan tal-vapur, bastiment jew inġenji tal-ajru jew lil kull persuna oħra li taġixxi f’isimhom jew, fin-nuqqas ta’ dawn il-persuni, lill-aġent tal-vapur jew bastiment ieħor, skont il-każ, jew fin-nuqqas ta’ dawn il-persuni u tal-aġent, lil kuraturi nominati mill-qorti skont l-artikolu 929 tal-Kodiċi ta’ Organizzazzjoni u Proċedura Ċivili. 7. Rifjut tal-aċċettazzjoni tan-notifika. Meta persuna li lilha ġie indirizzat att ġudizzjarju, jew persuna li hija obbligata taċċetta notifika f’isem il-persuna li għaliha ġie indirizzat l-att ġudizzjarju, tirrifjuta li tirċievih personalment mingħand uffiċjal inkarigat bin-notifika tal-att ġudizzjarju, dan l-uffiċjal għandu jħalli l-att ġudizzjarju viċinkemm raġonevolment possibbli ħdejn il-persuna li tirrifjuta li taċċetta l-att ġudizzjarju u l-persuna li għaliha l-att ġudizzjarju huwa indirizzat għandha titqies bħala li ġiet notifikata b’mod regolari fil-jum u l-ħin tar-rifjut tan-notifika. 8. Meta n-notifika ma tistax tkun aċċettata. (1) (a) Fil-każ li mat-tieni tentattiv li tiġi notifikata l-persuna, in-notifika tal-att ġudizzjajru ma tistax issir skont ir-regolamenti 4 u 5, l-uffiċjal inkarigat bin-notifika għandu jħalli t-taħrika fl-aħħar indirizz reġistrat jew iwaħħal it-taħrika mal-bieb tal-aħħar indirizz reġistrat: Iżda l-uffiċjal ma jistax iħal lit-taħrika fl-aħħar indirizz reġistrat jew mwaħħla mal-bieb tal-aħħar indirizz reġistrat sakemm ma jkunx sar it-tieni tentattiv l-għada jew wara li jiskadi xi perjodu itwal. (b) Barra minn hekk estratti tal-att ġudizzjarju għandhom jiġu ppubblikati darba fil-Gazzetta jew f’wieħed mill-ġurnali ta’ kuljum, liema estratti għandu jkun fihom l-isem u l-kunjom ta’ minwettaq ir-reat, in-numru tad-dokument ta’ identifikazzjoni legalment validu ta’ minwettaq ir-reat, il-Qorti rispettiva ta’ fejn ser isir is-seduta, id-data u l-ħin ta’ fejn ser issir is-seduta u l-akkużi: Iżda, jekk l-aħħar indirizz reġistrat ma jkunx magħruf, għandu jkun biżżejjed u persuna għandha titiqies bħala notifikata, jekk l-estratti tal-att ġudizzjajru jiġu ppubblikati skont il-paragrafu (b). (2) L-uffiċjal li jwettaq in-notifika skont is-sub regolament (1)(a) u (bL-uffiċjal li jwettaq in-notifika skont is-sub regolament (1)(a) għandu jikkompila ċertifikat ta’ notifika skont ir-regolament 14. (3) Kopji tal-estrattippubblikati kif meħtieġ bil-proviso għas-sub regolament (1)(b) għandhom jiġu eżibiti quddiem il-Qorti mill-Uffiċjal tal-Prosekuzzjoni u dan il-fatt għandu jitniżżel fil-proċeduri tal-Qorti. (4) In-notifika li ssir skont is-sub regolament (1) għandha, fil-każijiet kollha, titqies li saret tliet ijiem wara l-pubblikazzjoni. 9. Persuni preżenti f’Malta. Ir-regolament 8 għandu japplika wkoll meta n-notifika ma tkunx saret u l-uffiċjal inkarigat bin-notifika jkun jidhirlu li waħda mill-persuni msemmija fir-regolament 5 tkun preżenti f’Malta. 10. (1) Notifiki ta’ taħrikiet ta’ xhud għandhom isiru skont ir-regolamenti minn 4 sa 6 u r-regolament 11: Iżda jekk persuna li lilha t-taħrika ta’ xhud hija indirizzata, jew persuna li hija obbligata taċċetta notifika f’isem dik il-persuna li lilha t-taħrika ta’ xhud hija indirizzata, tirrifjuta li tirċieviha personalment mingħand uffiċjal inkarigat bin-notifika tat-taħrika, dak l-uffiċjal għandu jħalli t-taħrika ta’ xhud viċ inkemm raġonevolment possibbli ħdejn il-persuna li tirrifjuta t-taħrika ta’ xhud u dik il-persuna tista’ tinstab ħatja ta’ disprezz tal-qorti. (2) L-uffiċjal inkarigat bin-notifika għandu jimla’ ċ-ċertifikat tan-notifika skont regolament 14. 11. Persuni msemmija sabiex jeffettwaw in-notifika. Kap. 9. Għall-finijiet ta’ dawn ir-regolamenti, in-notifika tal-atti ġudizzjarji kollha ppreżentati jew maħruġa mill-Qorti tal-Maġistrati jew mill-Pulizija Eżekuttiva għandhom isiru mill-uffiċjali tal-Pulizija u, jew mill-uffiċjali tal-Uffiċċju tal-Posta, u, jew mill-gwardjani lokali, u, jew, minn kwalunkwe korp jew persuni oħra inkarigati bin-notifika bis-saħħa ta’ dawn ir-regolamenti jew regolamenti oħra magħmula skont id-dispożizzjonijiet tal-Kodiċi Kriminali jew xi liġi oħra skont id-dispożizzjonijiet tar-regolamenti 4 sa 6. 12. Ħinijiet tan-notifika. In-notifika ta’ atti ġudizzjarji għandha ssir bejn is-sebgħa ta’ filgħodu u s-sebgħa ta’ filgħaxija, bejn it-Tnejn u s-Sibt, iż-żewġ ġranet inklużi, esklużi l-btajjel pubbliċi: Iżda meta l-urġenza tal-każ ma tippermetti ebda dewmien il-persuni inkarigati bin-notifika jistgħu jagħmlu n-notifika f’kull ħinu f’kull jum ieħor. 13. Persuna awtorizzata inkarigata bin-notifika. (1) Il-Ministru jista’ jaħtar persuna awtorizzata inkarigata bin-notifika bil-għan li twettaq dmirijiet fil-kunsinna jew li għandhom x’jaqsmu mal-kunsinna tat-taħrika u, jew atti ġudizzjarji oħra, liema dmirijiet għandhom jitwettqu skont il-kundizzjonijiet elenkati fl-awtorizzazzjoni tal-ħatra tal-persuna awtorizzata inkarigata bin-notifika tagħhom. (2) Il-Ministru għandu jivverifika li, l-persuna li tkun sertigi maħtura bħala persuna awtorizzata inkarigata bin-notifika u kull persuna oħra li hija impjegata mal-persuna awtorizzata inkarigata bin-notifika u li għandha l-kontroll effettiv tan-notifiki li għandhom jiġu provduti mill-persuna li ser tiġi maħtura bħala persuna awtorizzata inkarigata bin-notifika: (a) ma tkunx instabetħatja f’Malta jew x’imkien ieħor ta’ delitt ta’ omiċidju volontarju jew offiżagravi fuq il-persuna jew kwalunkwe delitt kontra l-proprjetà aggravat b’ammont li jaqbeż l-elfejn u erba’ mitteuro (€ 2,400) jew bi vjolenza jew kwalunkwe delitt kontra l-fiduċja pubblika jew kwalunkwe delitt serju ieħor; jew (b) ma ġietx dikjarata falluta jew il-pożizzjoni finanzjarja tagħha hija waħda prekarja jew li xort’ oħra tirrendi lill-applikant bħala mhux adattat; jew (ċ) ma kienitx tneħħiet mill-kariga minn membru tal-Pulizija jew mill-forzi armati jew mis-servizzi tal-ħabs minħabba f’xi reat jew mġiba mhux xierqa; jew (d) mhiex uffiċjal pubbliku ħlief wieħed li jappartjeni għal grad jew kategorija kif jista’ jiġi preskritt mill-Ministru, jew membru tal-Pulizija, jew tal-forzi armati, jew tas-servizzi tal-ħabs; jew (e) instabet ħatja f’Malta jew x’imkien ieħor ta’ reat kontra l-persuna jew kontal-proprjetà u l-applikazzjoni ssir fi żmien ħames snin mit-twettieq tar-reat. (3) L-ebda persuna m’għandha topera, taġixxi jew toffri servizzi bħala persuna awtorizzata inkarigata bin-notifiki, sakemm din il-persuna ma tkunx awtorizzata skont id-dispożizzjonijiet ta’ dawn ir-regolamenti. Lanqas ma tista’ dik il-persuna timpjega, tingaġġa jew tippermetti l-użu tas-servizzi ta’ persuna inkarigata bin-notifiki sakemm dan is-servizz ma jkunx provdut minn persuna kwalifikata biex tkun inkarigata bin-notifiki. Għall-finijiet ta’ dawn ir-regolamenti, "persuna inkarigata bin-notifiki" għandha tfisser persuna lis-servizzi tagħha jitwettqu fl-għoti tas-servizzi ta’ persuna awtorizzata inkarigata bin-notifiki. (4) M’għandux ikun permess l-impjieg, l-ingaġġ jew jitħalla jsir użu mis-servizzi ta’ persuna inkarigata bin-notifiki sakemm il-persuna inkarigata bin-notifiki ma toperax permezz ta’ persuna inkarigata bin-notifiki awtorizzata skont dawn ir-regolamenti. 14. Ċertifikat tan-notifika (1) L-uffiċjal inkarigat bin-notifika tat-taħrika għandu jikkompila ċertifikat ta’ notifika li jkun fih l-isem u l-kunjom tal-persuna li lilha tkun saret in-notifika u, jekk it-taħrika ma tkunx ġiet notifikata direttament lill-persuna li lilha n-notifika suppost saret, l-isem u l-kunjom tal-persuna li lilha l-kunsinna tat-taħrika tkun saret. L-uffiċjal għandu wkoll iniżżel il-post fejn it-taħrika ġiet notifikata, u d-data u l-ħin meta t-taħrika ġiet notifikata: Iżda jekk il-persuna tirrifjuta li taċċetta t-taħrika skont ir-regolament 5 l-uffiċjal għandu jniżżel wkoll dan il-fatt flimkien maċ-ċirkostanzi tar-rifjut, fuq iċ-ċertifikat tan-notifika: Iżda, jekk in-notifika ssir skont ir-regolament 8(1)(b) għandu jkun biżżejjed jekk l-uffiċjal, fuq iċ-ċertifikat ta’ notifika, jikteb u jikkonferma l-post, il-jum u ż-żmien li huwa pprova jinnotifika: Iżda wkoll jekk tkun saret il-kunsinna tal-att ġudizzjarju, fir-rigward ta’ persuna f’wieħed mill-postijiet msemmija fir-regolament 4(1)(b) u, fir-rigward ta’ korp magħqud jew mhux magħqud f’wieħed mill-postijiet msemmija ir-regolament 5(a) jew (bIżda wkoll jekk tkun saret il-kunsinna tal-att ġudizzjarju, fir-rigward ta’ persuna f’wieħed mill-postijiet msemmija fir-regolament 4(1)(b) u, fir-rigward ta’ korp magħqud jew mhux magħqud f’wieħed mill-postijiet msemmija ir-regolament 5(a), il-persuna li lilha t-taħrika tkun saret il-kunsinna tirrifjuta milli tidentifika lilha nnifisha, u l-uffiċjal inkarigat bin-notifika jkun sodisfatt li l-persuna li qed tirrifjuta li tirċievi u, jew li tidentifika ruħha hija maġġorenni umentalment kapaċi, għandu jkun biżżejjed jekk, fuq iċ-ċertifikat ta’ notifika, l-uffiċjal iniżżel il-fatti tal-każ, id-data u l-ħin meta tkun saret in-notifika u l-post fejn saret in-notifika: Iżda fl-aħħar nett għall-finijiet ta’ din id-dispożizzjoni, il-kunsinna skont ir-regolament 5(b) għandha tkun limitata għall-proċedura stipulata fir-regolament 4(1) (bIżda fl-aħħar nett għall-finijiet ta’ din id-dispożizzjoni, il-kunsinna skont ir-regolament 5(b). (2) L-uffiċjal inkarigat bin-notifika tat-taħrika jista’ wkoll, fuq iċ-ċertifikat tan-notifika, jniżżel kull rimarka rilevanti oħra. 15. L-uffiċjal inkarigat bin-notifika għandu jikkompila ċ-ċertifkat tan-notifika skont il-formula preskritta fl-Iskeda 2. 16. Iċ-ċertifikat tan-notifika għandu jitqies bħala prova tal-kontenut tiegħu stess sakemm ma jkunx pruvat xort’oħra minn xi parti fil-proċeduri u l-Qorti jidhriha li din il-prova mressqa mill-partijiet kontendenti tkun primafacie ġustifikata. 17. Regolamenti mhux inkonsistenti mal-Kodiċi Kriminali. Kap. 9. Xejn f’dawn ir-regolamenti m’għandu jinftiehem bħala li hu in konsistenti mad-dispożizzjonijiet tal-Kodiċi Kriminali.